Odense håber på at slutte med topresultat | Feltet.dk
Odense håber på at slutte med topresultat
Hele tre ryttere fra Team Odense Energi leverede en toppræstation på enkeltstarten i Tour de Bretagne og endte i toppen af resultatlisten. Det vækker stor glæde hos Team Odense Energi. Alex Rasmussen kørte en fremragende enkeltstart i tiden 31.08 og blev nummer 2, mens Casper Jørgensen tog 7. pladsen i tiden 32.04.
"Det var en god og meget teknisk rute med mange sving, som passede rytterne fint. Alle kom godt igennem de 24,25 km, så vi er meget tilfredse", siger Claus Rasmussen og forsætter: "De flotte resultater i enkeltstarten vil helt sikkert også betyde avancement for rytterne i det samlede klassement."
I dag køres løbets afsluttende etape på 165,8 km fra Ploëren til Josselin.
"Det er en rute i et meget kuperet terræn, hvor det for rytterne gælder om at holde sig fremme i feltet og komme godt over stigningerne, og selvfølgelig med hjem til mål, hvor vi har gode chancer for en topplacering, hvis løbet afsluttes med en massespurt", slutter Claus Rasmussen.